Esbern Capa-De-La-Tempesta

**Esbern Capa-De-La-Tempesta**, **Esbern el Magnicida**, **Esbern el de la Daga** o **Esbern el dels Llibres**, és el rei de la Marca Oriental des del 413 de la Tercera Era.

Conegut pel seu poc temperament, la seva astúcia i les accions agressives contra els seus veïns, ha convertit el Regne de la Marca Oriental en un dels regnes més poderosos d'Skyrim durant els seus més de 25 anys de regnat.

## Biografia

### **Vida primerenca**

Fill del rei Yngvar i la seva criada convertida en concubina anomenada Drisene, l'Esbern va ser el fill més petit del rei Yngvar, tenint dos germanastres grans que s'hi portava més de 20. Menystingut pels seus germanastres i la cort degut a la baixa extracció i l'origen de la Conca de la seva mare, sent la seva mare l'única persona que estava per ell. Durant la seva infància va ser un nen baixet i tímid, més centrat en els estudis que en la guerra.

Quan tenia 7 anys, degut a l'avançada edat del seu pare i la influència del seu germà gran Fjrokvar, la mare del Esbern va ser expulsa de la cort i l'Esbern va quedar totalment sol.

### **Hereu de la Marca Oriental**

La seva vida va fer un canvi radical quan al 409 de la Tercera Era una epidèmia de colera va colpejar Ventalia i van morir el seu germà Fjrokvar i els seus fills, passant Sifknir a ser l'hereu. Sifknir no tenia ni dona ni fills, així que l'Esbern va passar a ser el segon de la línia successòria. Per evitar que l'Esbern un dia heretés la Marca Oriental, Sifknir va casar-se immediatament amb filla d'un noble anomenat Eydis amb l'esperança d'engendrar un nou successor.

Els esforços d'Sifknir van tenir els seus fruits quan el 411 va aconseguir deixar la seva dona Eydis embarassada però la seva alegria no va durar ja que dues setmanes després va morir en una petita escaramussa contra uns bandits. Tot i que la intenció del rei Yngvar era nombrar al seu fill Esbern com hereu, els assessors i consellers del rei, especialment el seu germà Garthar, el van pressionar i forçar perquè nombres hereu al fill o filla resultant de l'embaràs de l'Eydis, i el rei vell i dèbil va accedir.

Al 412 va néixer la Signy, la filla del difunt Sifknir, i va ser nombrada directament hereva del regne de la Marca Oriental. La Signy va ser criada per la seva mare Eydis i el seu oncle avi Garthar, i el rei Yngvar va encapritxar-se especialment de la nena.

### **L'auge del rei Esbern (3E 414-3E 417)**

#### Ascens al tro

La crisi successòria va reiniciar-se quan durant la Gelada del 414 de la Tercera Era la princesa hereva Signy va caure al riu Yorgrim i va morir d'hipotèrmia aquella mateixa nit. Davant la impressió de perdre la seva neta el rei va morir tres dies més tard degut a la impressió de la mort de la seva neta.

Només una hora després de la mort del rei Yngvar, l'Esbern va assentar-se al tro i va convocar a tothom del palau jurar-l'hi fidelitat. Enxampats per sorpresa, la major part de consellers i nobles del palau van reconèixer com a rei a l'Esbern, a excepció del Garthar i uns pocs més que van fugir de Ventalia.

Tot i ser reconegut com a rei per la major part dels nobles del Palau de Reis degut a la seva precipitació, ningú volia a l'Esbern com a rei degut a que només tenia 19 anys i era considerat mig Natiu de la Conca i una rata de biblioteca. La major part de la guarnició i la població de Ventalia no eren hostils al rei i ràpidament la majoria de consellers i edecans van conspirar contra el rei Esbern. Per la seva banda Garthar va coronar-se rei a Derkhold.

#### Assegurant la corona

El quatre dies després de l'ascens a rei d'Esbern, va arribar la noticia de la proclamació de Garthar com a rei i la major part dels cortesans i edecans van començar a planificar un cop contra el rei Esbern, però aquella mateixa nit una brutal purga és va desencadenar al Palau de Reis la qual va acabar la vida amb tots els conspiradors i també es va estendre a la ciutat provocant una massacre de proporcions catastròfiques, coneguda com la Nit de la Sang.

En els dies següents, Garthar i els seus aliats van viatjar per la Marca Oriental buscant el suport de diversos jarls del regne. Tot i que la major part li van donar suport, tot i que alguns jarls van optar per mostrar-se neutrals o fins hi tot donar suport al rei Esbern. Per la seva banda, el rei d'Hivernalia, Fafnir Roure-Dur, dependent de Ventalia, va declarar el seu suport a Garthar.

#### La rebel·lió de Garthar

Amb la meitat dels jarls de la Marca Oriental al seu favor, Garthar va decidir esperar a reunir tots els seus suports en preparació a la marxa cap a Ventalia. Durant aquest temps, el rei Esbern va dedicar-se a forçar alguns dels jarls neutrals propers a Ventalia a donar-li suport a la vegada que gràcies al diners recaptats durant la Nit de la Sang va poder contractar mercenaris per reforçar les seves files i fa fortificar els passos del riu Yorgrim. Per altre banda el rei Esbern va aconseguir tancar un acord amb la Companyia del Imperi Oriental pel qual es comprometien a reconstruir el port a canvi de tenir la seva gestió durant 25 anys i també va aprofitar per millorar les defenses de la ciutat.

Per quan Garthar va arribar a Ventalia amb el seu exèrcit al mes de l'Alba va trobar-se la ciutat ben defensada i fortificada. Garthar contava en fer servir la flota d'Hivernalia per travessar el riu Yorgrim i bloquejar el que quedava de port per aïllar la ciutat, però per quan va arribar la flota d'Hivernalia els vaixells de la Companyia del Imperi Oriental es trobava bloquejant l'entrada a la badia abduint "la necessitat de garantir el comerç de Ventalia per problemes de seguretat al riu". No només això, si no que el Companyia estava subministrant queviures a la ciutat fent impossible rendir-la per gana. Garthar, segurament amb la idea d'assaltar la ciutat, va llançar diverses incursions contra els punts d'accés del riu però van xocar-se amb les defenses del rei Esbern.

Tot i això va deixar com a única alternativa per una victòria rapida un assalt pel pont de pedra de Ventalia. Molta gent creu que davant tal alternativa, que hagués suposat una carnisseria pels dos bàndols, va fer que Garthar, un home que sempre havia estat compromès amb la seguretat del Regne de la Marca Oriental, descartes tal opció.

Durant els següents 6 mesos la situació va seguir estancada, el rei Fafnir Roure-Dur va intentar enviar un exèrcit en suport de Garthar però el Consell de Mercaders li va bloquejar i Garthar va intentar que el Rei Suprem i Rei de Carrera Blanca Godrod li donés suport en va i també va intentar travessar el riu pel Pont Vell però la batalla va resultar en taules.

#### Falsa Abraçada

Davant del estancament el Garthar va decidir intentar arribar a una sortida negociada amb el rei Esbern. Tots dos van trobar-se al Pont de Pedra de Ventalia i van negociar. Finalment tots dos van arribar a un compromís, però quan tots dos van realitzar una abraçada teatralitzada per mostrar la pau, el rei Esbern va clavar una daga a l'esquena de Garthar matant-lo en la coneguda Falsa Abraçada. Següidament el rei Esbern va massacrar el exèrcit de Garthar quan aquests anaven a jurar-li fidelitat.

#### La Guerra d'Extermini

Tot i que casi tots els jarls van voler reconèixer a Esbern com a rei, el rei Esbern va enviar als seus exèrcits a aniquilar a tot home que hagués donat suport a Garthar. Durant els següents dos anys les forces del rei Esbern van anar prenent i saquejant els forts dels jarls que s'havien rebel·lat un a un. Finalment només va restar Derkhold el qual va ser assetjat pel rei en persona. Durant aquest període el rei Esbern es va casar amb Hilda la qual li va donar dos fills una fill: Vignar, Silda i Ulfric.

### **Guerra de les Dagues (3E 417-3E 424)**

#### Inici del conflicte i atac de la Cletxa (3E 417-3E 420)

El 417 de la Tercera Era, durant el més de la Primera Sembra, el rei Esbern es trobava assetjant Derkhold quan li van arribar les notícies d'una acumulació de tropes a la frontera amb Regne de la Cletxa i una setmana més tard va arribar un ultimàtum del rei Volk de la Cletxa en el qual reclamava que es retornessin els territoris en disputa. És diu que quan va arribar l'ultimàtum a la tenda del rei Esbern li va agafar un atac de ràbia i va matar a missatger que li va donar la carta, per altre banda altres versions diuen que va agafar la carta amb indiferència i va tirar-la directament al foc sense llegir-la.

Fos com fos, el rei Esbern no va cedir i el rei Volk Daga-Fosca va envair el Regne de la Marca Oriental, atacant Shor's Stone i Fort Dunstrang. Tots dos llocs van oferir una forta resistència gràcies a que no es van veure delmats durant la Guerra d'Extermini. Però finalment van caure a principis del 418 de la Tercera Era. Per la seva banda el rei Esbern va mantenir el setge a Derkhold.

Amb Shor's Stone i Fort Dunstrang sota el seu control, el rei Volk va iniciar una ofensiva contra la Marca Alta fins que al 420 va prendre i saquejar Kynesgrove.

#### Setge de Derkhold i reconstrucció de la Marca Oriental

Durant tota la invasió del Regne de la Cletxa el rei Esbern va mantenir el setge sobre Derkhold. Tot i que la ciutat va oferir-li al rei diverses ofertes de pau, el rei Esbern va negar-se a negociar qualsevol cosa que no fos una rendició incondicional.

Tot i això, el rei Esbern no va descuidar la gestió del regne durant aquest temps, ja que va fer les següents accions:

* Va tancar diversos acords diversos gremis de constructors i mercaders per iniciar la reconstrucció de Ventàlia.
* Va tancar un important acord comercial amb el Consell de Mercaders d'Hivernalia.
* Va patrocinar expedicions comercials força exitoses.
* Va permetre la entrada a la ciutat als khajiites, cosa que va portar a situacions de certa tensió a la ciutat.
* Rumors indiquen que va donar protecció a pirates del Mar dels Fantasmes a canvi de part del botí.

Totes aquestes accions van fer que la ciutat de Ventàlia tingues un renaixement i que, tot i la invasió de la Marca Alta, les arques del regne s'omplissin.

#### El rei en escac

##### **Marxa sobre Derkhold (3E 421)**

Acabat l'hivern, el rei Volk Daga-Fosca, va iniciar la marxa contra Derkhold des de Kynesgroves, tallant l'única via de retirada cap a Ventàlia. És diu que la intenció del rei Volk era la de aixecar el setge de Derkhold i coronar com a rei de la Marca Oriental un dels nets de Garthar que estaven a Derkhold o almenys a forçar a una batalla decisiva amb el rei Esbern.

Quan el rei Esbern va tenir notícies del avanç del rei Volk, va deixar un petit contingent a mantenir el setge i avançar cap l'exèrcit del rei Volk, però quan els dos exèrcits es van trobar el rei Esbern va retirar-se. Durant la resta del any i la situació es va mantenir amb el rei Esbern retirant-se i el rei Volk perseguint-lo. Finalment van xocar en dues batalles on va vèncer el rei Volk, però sense cap resultat determinant. Al arribar al final de l'any les forces del rei Esbern van retirar-se a Gallows Rock. Per la seva banda el rei Volk, segurament havent esgotat les seves provisions, va retirar-se cap al nord a revestir-se per passar l'hivern.

##### **Conjura del Salo del calor de la vela**

Arran la mala marxa de la guerra i l'absència del rei a Ventàlia, sembla ser que durant el mes de l'Última Sembra un grup de conspiradors va estar reunint-se al Salo del calor de la vela amb objectiu no del tot clars, tot i que sembla ser que el seu objectiu principal era l'assassinat del rei Esbern.

Fos com fos, gràcies a la intervenció del comandant de la guarnició, Ysmir Roca-Dura, i pel que es diu al xivatada d'un dels conspiradors, els conspiradors van ser arrestats i executats.

##### **Intervenció del Rei Suprem**

A finals del 421 de la Tercera Era i després de 4 anys de guerra, el rei suprem d'Skyrim Godrod va convocar als dos reis a Carrera Blanca i va amenaçar a tots dos d'intervenir. Davant la negativa de tots dos, el rei suprem va reunir un exèrcit i es va preparar per iniciar la marxa a principis del 422, però la incursió orca al oest d'Skyrim, segons alguns instigada pel rei Esbern, va portar-lo a redirigir el seu exèrcit cap a la Conca.

##### **Intent d'assassinat**

Com a últim desafiament al rei Esbern, a meitats del 421 de la Tercera Era, poc després d'haver rebut una derrota insignificant i haver-se retirat a Riklem, el rei Esbern quan sortia de fort de la ciutat després d'haver concebut audiència, un assassí de la Fraternitat Fosca ocult entre la multitud, es va esmunyir entre els guardaespatlles del rei i va atacar al rei per l'esquena amb una daga. El rei es va salvar miraculosament quan de casualitat es va girar per atendre una persona que li estava parlant i la daga li va fer només un tall superficial al coll.

Tot i això el rei Esbern va caure al terra amb la ma al coll i aprofitant la confusió l'assassí va aconseguir fugir. El rei Esbern va estar tres dies al llit, però finalment es va recuperar. Mai s'ha sabut qui va contractar l'assassí.

#### Esbern trionfant (3E 422-3E 424)

A principis del 422 de la Tercera Era, el rei Esbern va aparèixer per sorpresa a Ventàlia i el cap d'unes setmanes més tard va rebre a la sala del tro a Ulls-Morts i Saima la Manca, dos dels cabdills de les pitjors companyies mercenàries de Tamriel. El rei Esbern va contractar les dues companyies i dos dies després les companyies van partir de Ventàlia. Van travessar sense problemes la Marca Alta, molt puc guarnida, i van penetrar al Regne de la Cletxa, en el qual no van atacar cap ciutat o exèrcit, sinó que van dedicar-se exclusivament al saqueig. Davant d'aquesta situació, el rei Volk va retornar a la Cletxa per enfrontar-se als mercenaris però aquests van evitar-lo.

Per altre banda, mig any després d'enviar els mercenaris, el rei Esbern va invitar a Ventàlia a Itar Escalfor-Eterna, nebot segon de Thurek Escalfor-Eterna, el rei de la Cletxa el qual Volk Daga-Fosca va usurpar el tro el 415 de la Tercera Era. El rei Esbern va proclamar rei de la Cletxa a Thurek i va posar a la seva disposició un petit exèrcit de voluntaris per recuperar el tro. Al arribar a la Cletxa, nombroses ciutats van rebel·lar-se a favor d'Itar i va enllaçar el seu exèrcit amb els mercenaris. Les forces d'Itar i el rei Volk van trobar-se a la tardor del 424 de la Tercera Era a la batalla de Greenwall amb un resultat indecís. Després de la batalla el rei Volk va desplaçar-se a Riften i poc després va ser trobat a les seves cambres penjat d'una corda. Davant d'aquesta situació la guarnició del palau va proclamar rei a Itar i pocs dies després va entrar Itar a la ciutat i va firmar la pau amb el rei Esbern, tot i que l'Ulls-Morts i alguns dels seus homes es van quedar a la ciutat

### **La recuperació de la Marca Oriental (3E 424-3E 430)**

Un cop firmada la pau amb la Cletxa el rei va finalment acabar el setge de Derkhold quan un grup de ciutadans desesperats van obrir les portes. El resultat va ser la total i absoluta destrucció de la ciutat, executant-se tots els habitants i sent destruïda.

Per altre banda durant aquest període, la Marca Oriental va tenir un auge econòmic fruit de les reformes i bona gestió econòmica del rei Esbern i un augment del comerç. També durant aquest període el rei Esbern va tenir molt bones relacions amb l'Imperi i la Companyia del Imperi Oriental, fins al punt que hi havia rumors de que potser donarien un seient al Consell d'Ancians al rei Esbern.

### **Expansió i Crisis d'Oblivion (3E 430-4E 2)**

#### Caiguda de Carrera Blanca

La relació de la Marca Oriental amb el seus veïns va canviar radicalment el 430 de la Tercera Era amb la caiguda de Carrera Blanca a mans de la reina-bruixa Jsashe i l'expulsió del rei suprem Godrod de la ciutat. Les conseqüències van ser que el rei suprem Godrod va cridar a les forces dels reis d'Skyrim per reprendre Carrera Blanca amb el suport de la Legió. Tot i això les forces de la majoria de regnes no es van mobilitzar fins dos anys després.

#### Assassinat del rei Itar

Tot i que inicialment el Itar i el rei Esbern van tenir bona relació, a cap el 429 de la Tercera Era les relacions van començar a complicar-se entre els dos. Els dos reis semblaven disposats a anar a la guerra fins que el 431 de la Tercera Era el rei Itar va aparèixer penjat a la seva habitació i la guarnició i l'Ulls-Morts van proclamar reina a la filla petit d'Itar, Una, una nena de 3 anys. Després de la proclamació l'Ulls-Morts va tornar a Ventàlia.

#### Guerra amb la Casa Redoran

El 431 de la Tercera Era, la Marca Oriental va llançar un atac sorpresa a Morrowind dirigit pel Ysmir i l'Ulls-Morts. L'atac va ser enormement exitós, les forces de Morrowind, liderades per Nervadine, van ser incapaces de parar els nòrdics, fins al punt que alguns rumors apunten que l'Ulls-Morts es va batre en duel a Nervadine i va matar-lo. En pocs mesos les forces nòrdiques van plantar-se a les portes de Blacklight, però enlloc d'assetjar la ciutat va arribar a un acord i van retirar-se a canvi d'un rescat i unes petites concessions territorials.

#### Setge de Carrera Blanca i Crisis d'Oblivion

A finals de 431 de la Tercera Era les forces del rei Esbern, comandades per l'Ysmir, van posar-se en marxa per unir-se al setge de Carrera Blanca amb un reforç de Fort Kastav amb maquines de setge liderat per la capitana Sertori.

Durant el camí a Carrera Blanca les forces de la Marca Oriental van prendre alguns forts i ciutats fronteres amb l'excusa de protegir-los de les forces de reina-bruixa Jsashe.

Durant el 433 de la Tercera Era les forces de la Marca Oriental assetjant Carrera Blanca quan una Portal a Oblivion es va obrir al mig de la ciutat mentre els nòrdics l'assaltaven. Tot i que els homes de la reina-bruixa i les forces d'Skyrim inicialment van contenir les hordes d'Oblivion, van ser incapaços de llançar un contraatac o tancar el portal amb ho que la situació va degenerar en una batalla prolongada entre els tres exèrcits durant la resta de la Crisis d'Oblivion. Davant d'aquesta situació, el rei Esbern va ordenar la retirada dels seus homes que van tornar a Ventàlia.

Poc després va obrir-se un portal a prop d'Hivernalia i les hordes daedriques van arrasar el nord de la Marca Oriental, la qual el rei Esbern va evacuar totes les seves tropes per protegir Ventàlia. Per altre banda, el rei no va deixar entrar a la ciutat els refugiats fugitius dels atacs daedres, causant ressentiment entre ells.

#### Postguerra i aïllament

Acabada la Crisis d'Oblivion, el Regne de la Marca Oriental va sortir força afavorit, només havent patit saquejos al nord. El rei Esbern va planificar ràpidament obres de reconstrucció, centrant-se especialment en la millor i reforçament del camí entre Hivernalia i Ventàlia.

Per altre banda, la relació amb l'Imperi va degenerar molt, faltant al respecte al proconsul d'Skyrim Oriental, prenent fort Kastav (abandonat durant la Crisis d'Oblivion) i entorpint la cúria imperial. El rei també va enemistar-se amb el rei suprem d'Skyrim, el qual es va negar a tornar els forts i ciutats fronteres durant el domini del reina-bruixa Jsashe.

### **Vells conflictes, noves guerres (4E 2-4E 7)**

#### Conquesta d'Hivernalia i conflicte amb Morrowind

El 2 de la Quarta Era, el rei Esbern va reiniciar les incursions a Morrowind i el 3 de la Quarta Era la situació va escalar i el rei va enviar un ultimàtum exigint una noves reclamacions territorials i amenaçant a Morrowind amb guerra. Morrowind va cedir però la petita ciutat de Caenhl va negar-se a acceptar l'autoritat de la Marca Oriental i va ser assetjada. Finalment la ciutat va caure al principis del 4 de la Quarta Era i va ser brutalment saquejada pels homes del rei Esbern.

L'any següent el rei Esbern va centrar la seva atenció en Hivernalia. Des del final de la Rebel·lió de Garthar el rei Fafnir Roure-Dur va estar intentant renovar l'acord de protectorat amb rei Esbern, rebent només silenci. A la Primera Sembra del 5 de la Quarta Era, el rei Esbern va movilitzar les seves hosts i, comandant-les en persona per primer cop en dècades i acompanyat del seu fill Vignar, va marxar cap a Hivernalia sense donar cap explicació. El rei Esbern va penjar a tots els emissaris que li va enviar el rei Fafnir durant la marxa, fins que quan estava a un dia de la ciutat, el Consell de Mercaders va deposar al rei Fafnir i van enviar al seu torn un emissari al rei Esbern. El rei va reconèixer l'autoritat del Consell sobre Hivernalia i al seu torn el Consell va jurar fidelitat al rei. El rei va concedir el títol de jarl a Fafnir i va obligar a enviar al seu fill com a hostatge a Ventàlia.

#### Intervenció a la Guerra de l'Ascensió (4E 6-)

El 6 de la Quarta Era, davant d'invasió argoniana, la Casa Redoran va enviar representants a Ventàlia per negociar el suport de la Marca Oriental contra els argonians. El rei Esbern es va avenir a enviar un exèrcit a canvi de l'entrega de tots els territoris reclamats històricament pel Regne de la Marca Oriental.

## Personalitat

El rei Esbern es conegut per tenir una personalitat dura i cruel. També se sap que es un home intel·ligent i culte, guanyant-se el sobrenom per part dels seus partidaris de Esbern el dels Llibres.

El rei Esbern també te fama de ser un excel·lent gestor i molt hàbil en els negocis.

## Curiositats

El rei Esbern està fortament inspirat en el rei Pere el Cerimoniós.